**Ministru kabineta noteikumu projekta „Grozījums Ministru kabineta 2014. gada 14.oktobra noteikumos Nr. 624 „Noteikumi par mērīšanas līdzekļu metroloģiskās kontroles kārtību un pirmreizējās verificēšanas atzīmēm”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Noteikumu projekts izstrādāts ar mērķi paplašināt to mērīšanas līdzekļu tvērumu, kuri tiek pakļauti nacionālajai tipa apstiprināšanas un pirmreizējās verificēšanas procedūrai pirms to laišanas tirgū vai nodošanas lietošanā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma "Par mērījumu vienotību" 6.panta otrā daļa, 9.panta sestā daļa un likuma "Par atbilstības novērtēšanu" 7.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014. gada 14.oktobra noteikumi Nr. 624 „Noteikumi par mērīšanas līdzekļu metroloģiskās kontroles kārtību un pirmreizējās verificēšanas atzīmēm” (turpmāk – Noteikumi) nosaka valsts metroloģiskajai kontrolei pakļauto mērīšanas līdzekļu metroloģiskās kontroles (tipa apstiprināšanas un pirmreizējās verificēšanas) kārtību, mērīšanas līdzekļu pirmreizējās verificēšanas atzīmju paraugus kā arī kārtību, kādā veicama valsts metroloģiskajai kontrolei pakļauto mērīšanas līdzekļu tirgus uzraudzība. Atbilstoši Noteikumu 2.punktam, Noteikumi attiecas uz mērīšanas līdzekļiem, mērīšanas līdzekļu sastāvdaļām, papildu ierīcēm un mēriekārtām, bet neattiecas uz neautomātiskiem svariem, ūdens patēriņa skaitītājiem, kas paredzēti tīrā aukstā vai siltā ūdens daudzuma uzskaitei, gāzes patēriņa skaitītājiem un korektoriem, aktīvās elektroenerģijas skaitītājiem, siltumenerģijas skaitītājiem, šķidrumu (izņemot ūdeni) mērsistēmām, automātiskiem svariem (izņemot automātiskos autotransporta svarus), taksometra skaitītājiem, materiāliem mēriem (garuma mērīšanai un dzērienu daudzuma mērīšanai tirdzniecībā), dimensionāliem mērīšanas līdzekļiem, izplūdes gāzu analizatoriem. Minētais izņēmums noteikts, jo šiem mērīšanas līdzekļiem prasības pirms to laišanas tirgū ir harmonizētas visā Eiropas Savienībā (turpmāk – ES) un šo prasību ievērošanas kontrolei ir noteiktas atbilstības novērtēšanas procedūras, proti, atbilstības novērtēšanas moduļi. Minētās ES prasības un atbilstības novērtēšanas moduļi ir transponēti nacionālajā tiesību sistēmā ar Ministru kabineta 2016.gada 12.aprīļa noteikumos Nr.212 “Mērīšanas līdzekļu metroloģiskās prasības un to metroloģiskās kontroles kārtība” (turpmāk – Noteikumi Nr.212).Atbilstoši likuma “Par mērījumu vienotību” 8.panta pirmās daļas 1.punktam, valsts metroloģiskās kontroles veidi, cita starpā, ir atbilstības novērtēšana vai tipa apstiprināšana un pirmreizējā verificēšana. Atbilstības novērtēšana tiek veikta mērīšanas līdzekļiem, kas pakļauti ES regulējumam, savukārt tipa apstiprināšana un pirmreizējā verificēšana – nacionālajām prasībām pakļautajiem mērīšanas līdzekļiem. Noteikumu 2.punktā nav minēts, ka izņēmums būtu attiecināms uz atbilstības novērtēšanai pakļautiem mērīšanas līdzekļiem, bet gan uzskaitīti mērīšanas līdzekļu veidi, uz ko Noteikumi neattiecas. Tādējādi tiek izslēgta mērīšanas līdzekļu (piemēram, automātisko autotransporta svaru un 0,2 precizitātes klases elektroenerģijas skaitītāju) izmantošanu reglamentētajā jomā, turklāt normatīvajos aktos tiem nav paredzēta atbilstības novērtēšana.Vienlaikus Ekonomikas ministrija ir saņēmusi informāciju no AS “Augstsprieguma tīkls”, ka precīzākai patērētās elektroenerģijas uzskaitei komersants plāno ieviest 0.2 precizitātes klases elektroenerģijas skaitītājus, taču atbilstoši Noteikumu prasībām šobrīd tas nav iespējams.Līdz ar to, lai nodrošinātu skaidru izpratni par Noteikumu tvērumu un nodrošinātu tā atbilstību sasniedzamajam mērķim, ar Noteikumu projektu tiek noteikts, ka Noteikumi neattiecas uz mērīšanas līdzekļiem, kam veic atbilstības novērtēšanu saskaņā ar normatīvajos aktos par metroloģiskajām prasībām mērīšanas līdzekļiem noteiktajām procedūrām, proti, Noteikumos Nr.212 noteiktajām procedūrām. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Galvenokārt tiesiskais regulējums ietekmēs mērīšanas līdzekļu ražotājus un to lietotājus. Vienlaikus regulējums skars tirgus uzraudzības iestādi – Patērētāju tiesību aizsardzības centru (PTAC), nacionālo metroloģijas institūciju – SIA “Latvijas nacionālais metroloģijas centrs” metroloģijas biroja struktūrvienība, kā arī atbilstības novērtēšanas institūcijas, kas veic pirmreizējo verifikāciju. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts administratīvo slogu nepalielina, taču tas uzlabos izpratni par Noteikumos noteiktajām normām, tādējādi uzlabojot kopējo uzņēmējdarbības vidi. Vienlaikus tiks paplašināts to mērīšanas līdzekļu klāsts, kurus var izmantot reglamentētajā jomā. |
| 3. | Administratīvo izmaksu monetārs novērtējums | Noteikumu projekts neparedz administratīvo izmaksu izmaiņas |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība un informēšana tiks nodrošināta Noteikumu projekta saskaņošanas ietvaros pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības līdzdalība tiks nodrošināta pēc Noteikumu projekta izsludināšanas Valsts sekretāru sanāksmē. |
| 3. | Sabiedrības līdzdalības rezultāti | Sabiedrības līdzdalība tiks nodrošināta pēc Noteikumu projekta izsludināšanas Valsts sekretāru sanāksmē. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālā metroloģijas institūcija – SIA “Latvijas nacionālais metroloģijas centrs” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta neietekmēs pārvaldes institucionālo struktūru, tāpat izpildē iesaistīto institūciju funkcijas un uzdevumi paliks nemainīgi |
| 3. | Cita informācija | Nav |

Ministru prezidenta biedrs,

ekonomikas ministrs A. Ašeradens

Valsts sekretārs Ē. Eglītis

Lipskis, 67013292

Valdis.Lipskis@em.gov.lv